Document ID: 32003D0812

Komisjoni otsus,
17. november 2003,
milles koostatakse loetelud nende kolmandate riikide kohta, millest liikmesriigid lubavad importida teatavaid nõukogu direktiivis 92/118/EMÜ käsitletud inimtoiduks ettenähtud tooteid
(teatavaks tehtud numbri K(2003) 4181 all)
(EMPs kohaldatav tekst)
(2003/812/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1992. aasta direktiivi 92/118/EMÜ, millega sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud otsusega 2003/721/EÜ, [2] eriti selle artikli 10 lõike 2 punkti a,
ning arvestades järgmist:
(1) Direktiivis 92/118/EMÜ sätestatakse ühenduse eeskirjad seoses loomsete saaduste ühendusesisest kaubandust ja ühendusse importimist reguleerivate loomatervishoiu ja tervisekaitse nõuetega.
(2) Komisjoni 18. märtsi 1994. aasta otsuses 94/278/EÜ (millega koostatakse loetelu kolmandate riikide kohta, millest liikmesriigid lubavad importida teatavaid nõukogu direktiivis 92/118/EMÜ käsitletud tooteid, [3] viimati muudetud otsusega 2003/235/EÜ [4]) määratakse kindlaks loetelud kolmandate riikide kohta, millest liikmesriigid lubavad teatavaid tooteid importida vastavalt direktiivile 92/118/EMÜ, sealhulgas muuks kui inimtoiduks ettenähtud tooted.
(3) Euroopa Parlamendi ja nõukogu 3. oktoobri 2002. aasta määruses (EÜ) nr 1774/2002, milles sätestatakse muuks kui inimtoiduks ettenähtud loomsete kõrvalsaaduste sanitaareeskirjad, [5] viimati muudetud komisjoni määrusega (EÜ) nr 808/2003, [6] sätestatakse ühenduse eeskirjad muuks otstarbeks kui inimtoiduks ettenähtud loomsete saaduste kohta. Määruses (EÜ) nr 1774/2002 sätestatud terviseohutuse näidissertifikaatide rakendamise kuupäevaks on 1. jaanuar 2004.
(4) Euroopa Parlamendi ja nõukogu 21. oktoobri 2002. aasta direktiiviga 2002/33/EÜ, millega muudetakse nõukogu direktiive 90/425/EMÜ ja 92/118/EMÜ loomsetele kõrvaltoodetele esitatavate tervishoiunõuete osas [7] muudeti oluliselt direktiivi 92/118/EMÜ, et see hõlmaks üksnes inimtoituks ettenähtud tooteid.
(5) Vaja on võtta arvesse, et ühinejariikide kavandatud ühinemisajaks on 1. mai 2004.
(6) Ühenduse õigusaktide selguse ja järjepidevuse huvides peaks otsuse 94/278/EÜ tunnistama kehtetuks ja asendama käesoleva otsuse sätetega.
(7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid lubavad teatavate inimtoiduks ettenähtud loomsete saaduste importi vastavalt direktiivile 92/118/EMÜ kolmandatest riikidest või kolmandate riikide osadest või territooriumidelt, mis on esitatud käesoleva otsuse lisa loeteludes.
Artikkel 2
Otsus 94/278/EÜ tunnistatakse kehtetuks.
Artikkel 3
Käesolevat otsust kohaldatakse alates 1. jaanuarist 2004.
Artikkel 4
Käesolev otsus on adresseeritud liikmesriikidele.
Brüssel, 17. november 2003

Labels: 17
5
0
3
6